b'\n_START_ARTICLE_\nMan Haron Monis\n_START_PARAGRAPH_\nMan Haron Monis (1964 \xe2\x80\x93 16. joulukuuta 2014) oli iranilainen itsejulistautunut uskonoppinut, joka otti panttivangeiksi useita sivullisia Sydneyss\xc3\xa4 joulukuussa 2014._NEWLINE_Haron syntyi Iranissa, mutta saapui Australiaan turvapaikanhakijana vuonna 1996. H\xc3\xa4n oli sittemmin useaan otteeseen tekemisiss\xc3\xa4 virkavallan kanssa. Vuosina 2007-2009 Haron l\xc3\xa4hetti useita vihakirjeit\xc3\xa4 taisteluissa kaatuneiden australialaissotilaiden perheille. Vuonna 2013 Haronia syytettiin avunannosta ex-vaimonsa murhaan. H\xc3\xa4nt\xc3\xa4 syytettiin sittemmin my\xc3\xb6s yli 50 seksuaalisesta hyv\xc3\xa4ksik\xc3\xa4yt\xc3\xb6st\xc3\xa4 toimiessaan henkiparantajana._NEWLINE_Joulukuussa 2014 Haron otti panttivangeiksi Sydneyss\xc3\xa4 sijainneen Lindtin kahvilan asiakkaat ja henkil\xc3\xb6kunnan. Panttivankitilanne p\xc3\xa4\xc3\xa4ttyi poliisin rynn\xc3\xa4kk\xc3\xb6\xc3\xb6n, jonka aikana sek\xc3\xa4 Haron ett\xc3\xa4 kaksi panttivankia menehtyi.'